rejauldu/bengali-wikipedia huggingface dataset:
নোবেল ভোজ () নোবেল পুরস্কার অনুষ্ঠানের পরে স্টকহোম সিটি হলের ব্লু হলে ১০ ডিসেম্বর অনুষ্ঠিত হওয়া বার্ষিক ভোজ। ভোজনে অংশগ্রহণের জন্য একটি আনুষ্ঠানিক পোশাকবিধি রয়েছে। এখানে বহু পদের ডিনার পরিবেশন করা হয় এবং বিনোদনের ব্যবস্থা থাকে। রাতের খাবারের পরে গোল্ডেন হলে একটি নাচের আয়োজন হয়। কর্মসূচীটি এসভিটি এবং সেরেভিজেস রেডিওতে এবং বিদেশে সাধারণত উচ্চতর রেটিংপ্রাপ্ত প্রোগ্রাম হিসেবে সরাসরি সম্প্রচারিত হয়।    ইতিহাস  alt=Black-and-white photo of large banquet|ডান|থাম্ব| ১৯৫৮ সালে স্টকহোম সিটি হলের গোল্ডেন হলে অনুষ্ঠিত নোবেল ভোজ। প্রথম ১৯০১ সালে প্রথমবারের মত অনুষ্ঠিত হয়েছিল এই ভোজ। তখন ১১৩ জন পুরুষ অতিথি এই ভোজে অংশ নেয়। ১৯২৩ অবধি এটি নোবেল ডিনার হিসাবে পরিচিত ছিল ()।  ১৯৩০ সাল অবধি স্টকহোমের গ্র্যান্ড হোটেল রয়্যাল, ভিন্টার্ট্রাদ্গার্ডেনে ভোজের আয়োজন করা হত,Levinovitz, Agneta Wallin, 2011, pagr 127 এবং এটি সুইডিশ একাডেমির (স্বেনস্কা আকাদেমেইন) গোল্ডেন হলেও অনুষ্ঠিত হয়েছে।  ভোজনে ১,৩০০ জন অতিথি (সুইডিশ রয়েল পরিবার সহ) এবং ২০০ জন শিক্ষার্থীকে আপ্যায়ন করে। এর আয়োজক, নোবেল ফাউন্ডেশনের পড়ঢআণ সর্বদা রাজ টেবিলে বসে থাকেন।  রাতের খাবারের সময় (সাধারণত চার ঘণ্টা দীর্ঘ) প্রতিটি নোবেল পুরস্কারপ্রাপ্ত ব্যক্তি একটি বক্তৃতা করেন যা প্রায়শই স্বল্প সময়ের হয়। দুটি আনুষ্ঠানিক চিয়ার রয়েছে: একটি সুইডিশ রাজপুত্রের জন্য এবং অন্যটি আলফ্রেড নোবেলের স্মরণে, যা কিনা মোনার্ক করে থাকেন।  বক্তৃতা এবং চিয়ারগুলো ভোজনের টোস্টমাস্টার উপস্থাপন করেন, ঐতিহ্যগতভাবে একজন সুইডিশ শিক্ষার্থী যিনি চার বছরের জন্য এই চাকরিপ্রাপ্ত থাকেন।  ভোজ চলাকালীন পরিষেবা হিসেবে ওয়েটিং স্টাফ, শেফস এবং অন্যান্যরা থাকেন। তারাও বেশ কয়েক সপ্তাহ প্রশিক্ষণপ্রাপ্ত হয়ে থাকেন।  ১৯৭০-এর দশক থেকে, ভোজদানের জন্য ইতালীয় শহর সানরেমো (যেখানে নোবেল তার শেষ বছরগুলিতে থাকতেন) থেকে ফুল সরবরাহ করা হত।  তারা ইতালির লিগুরিয়া অঞ্চলের ইমেরিয়া প্রদেশে জন্মে থাকে।   আরও দেখুন    ভোজন অনুষ্ঠানের তালিকা   তথ্যসূত্র    বহিঃসংযোগ      বিষয়শ্রেণী:সুইডেনের বার্ষিক অনুষ্ঠান বিষয়শ্রেণী:সুইডেনের অনুষ্ঠান বিষয়শ্রেণী:সুইডেনের সংস্কৃতি বিষয়শ্রেণী:ডিসেম্বরের অনুষ্ঠান বিষয়শ্রেণী:ভোজ অনুষ্ঠান বিষয়শ্রেণী:স্টকহোমের অনুষ্ঠান বিষয়শ্রেণী:১৯০১-এ প্রতিষ্ঠিত পুনরাবৃত্তিক কর্মসূচী বিষয়শ্রেণী:সুইডেনের শীতকালীন অনুষ্ঠান বিষয়শ্রেণী:বল (নৃত্য) বিষয়শ্রেণী:উচ্চ সমাজ বিষয়শ্রেণী:বল (নাচের আসর)
ক্রেডল টেলস অফ হিন্দুইজম ( হিন্দু ধর্মের শুরুর গল্প) হল ভগিনী নিবেদিতার লেখা একটি বই।   প্রেক্ষাপট  ১৮৯৮ সালে নিবেদিতা ভারতে আসেন। স্বামী বিবেকানন্দের বন্ধু ও শিষ্য জোসেফিন ম্যাকলাউড বিবেকানন্দকে জিজ্ঞাসা করেছিলেন, তিনি কীভাবে তাকে সাহায্য করতে পারেন। বিবেকানন্দ বলেছিলেন, "ভারতকে ভালবেসে"। নিবেদিতা ভারতীয় সংস্কৃতি সম্পর্কে পাশ্চাত্য জগৎকে পরিচিত করাতে চেয়েছিলেন। এই জন্যই তিনি এই বইটি রচনা করেন। এটি হিন্দু পৌরাণিক সাহিত্যের একটি মুখবন্ধ এবং পুরাণ থেকেই এই বইয়ের গল্পগুলি সংকলিত হয়েছে।   গল্প  এই বইয়ের অন্তর্ভুক্ত গল্পগুলি হল–  শিবের গল্প  কৃষ্ণের গল্প  রামের গল্প  অনন্ত নাগের গল্প  প্রহ্লাদের গল্প  ধ্রুবের গল্প  সতীর গল্প  নল ও দময়ন্তীর গল্প  বিক্রমাদিত্যের গল্প   তথ্যসূত্র    বহিঃসংযোগ   Archive.org-তে পূর্ণ বই   বিষয়শ্রেণী:১৯০৭-এর বই বিষয়শ্রেণী:ইংরেজি ভাষার বই বিষয়শ্রেণী:ভারতীয় বই বিষয়শ্রেণী:ভগিনী নিবেদিতার বই বিষয়শ্রেণী:২০শ শতাব্দীর ভারতীয় বই বিষয়শ্রেণী:জনপ্রিয় সংস্কৃতিতে হিন্দু পুরাণ বিষয়শ্রেণী:ভারত সম্পর্কে বই
[[চিত্র:Billy meredith city.jpg|thumb|উইলিয়াম হেনরি "বিলি" মেরেডিথ]]উইলিয়াম হেনরি "বিলি" মেরেডিথ' (ইংরেজি: William Henry "Billy" Meredith উইলিয়াম্‌ হেন্‌রী "বিলী" মেরেডিথ়্‌) (জুলাই ৩০, ১৮৭৪ – এপ্রিল ১৯, ১৯৫৮) ব্রিটিশ ফুটবলের ইতিহাসে জনপ্রিয়তম ফুটবলারদের মধ্যে অন্যতম। তাকে ফুটবলের প্রথম মহা-তারকা হিসেবে গণ্য করা হয়। ওয়েলসের হয়ে তিনি ৪৮টি আন্তর্জাতিক খেলায় অংশ নিয়েছেন। এর মধ্যে ২২টি খেলার সময় তিনি ম্যানচেস্টার সিটির সদস্য ও বাকী ২৬টি খেলার সময় তিনি ম্যানচেস্টার ইউনাইটেডের সদস্য ছিলেন। তিনি রাইট উইং-এ খেলতে স্বাচ্ছন্দ বোধ করতেন। তাকে প্রথম ফুটবল সুপারস্টার হিসেবে আখ্যায়িত করা হয়।   ওয়েলসের ব্ল্যাক পার্ক এলাকায় ১৮৭৪ সালে মেরেডিথের জন্ম হয়।  তিনি ব্ল্যাক পার্কে পিট পনি'' এর চালক হিসেবে কাজ করতে শুরু করেন ১২ বছর বয়সে।  কয়েকবার শির্ক ও নরউইচ ভিক্টোরিয়া দলে খেলার পর বিলি ১৮৯৪ সালের অক্টোবরে ম্যানচেস্টার সিটিতে যোগ দেন।  একই মাসে নিউক্যাসলের বিপক্ষে তার অভিষেক ঘটে, যাতে তার দল ৫-৪ গোলে পরাজিত হয়। তবে পরের সপ্তাহে মেরেডিথ কিংবদন্তি হওয়ার সিড়ির প্রথম ধাপে পদার্পণ করেন যখন ম্যানচেস্টারে তৎকালীন নিউটন হীথের বিপক্ষে তিনি দুটি গোল করেন। নিউওটন হিথ যা পরে ম্যানচেস্টার ইউনাইটেড নামে সুপরিচিত হয়েছে, ম্যানচেস্টার সিটির চির-প্রতিদ্বন্দ্বীর মর্যাদা পায়। তখন ম্যানচেস্টার সিটির সমর্থকদের কাছে তার জনপ্রিয়তা ছিল অনেক বেশি এবং যেকোন জনসমাগমে তার উপস্থিতি সকলের নজর কাড়ত।  সিটিতে মেরেডিথের ক্যারিয়ারে দুটি কলঙ্ক রয়েছে, একটি হচ্ছে ঘুষ নেয়ার অভিযোগ এবং আরেকটি হচ্ছে অতিরক্ত বেতন নেয়ার অভিযোগ যার কারণে ১৯০৪ সালে তাকে ১৮ মাসের নিষেধাজ্ঞা ও সিটির হয়ে না খেলার শাস্তির মুখোমুখি হতে হয়।  ১৯০৬ সালের মে মাসে তিনি ম্যানচেস্টার ইউনাইটেড দলে যোগ দেন এবং ১৯০৭ সালের ১ জানুয়ারি এস্টন ভিলার বিপক্ষে তার অভিষেক ঘটে। ইউনাইটেডে তিনি দ্রুত জনপ্রিয় হন। ১৯২১ সালে তিনি আবার সিটি ক্লাবে ফেরত আসেন এবং মুখে দাঁতখিলানি চাবাতে চাবাতে তার পুরানো ধাচের খেলা খেলতে থাকেন। তিনি ৪৭ বছর বয়স পর্যন্ত খেলে গেছেন। ১৯২৪ সালে এই বুড়ো বয়সেও তিনি সিটির হয়ে এফএ কাপে খেলেছেন এবং ব্রাইটনের বিপক্ষের সেই ফাইনালে একটি গোলও করেছেন। ৪৯ বছর ২৪৫ দিন বয়সে তিনি তার শেষ খেলা খেলেন নিউক্যাসলের বিপক্ষে এফ.এ. কাপের সেমি ফাইনালে। তিনিই এফ.এ. কাপ খেলা সবচেয়ে বয়স্ক খেলোয়াড়। তিনি ম্যানচেস্টার সিটির হয়ে ৩৯০ ম্যাচে ১৫০ গোল করেছেন এবং এ দলের হয়ে একবার এফ.এ. কাপ জিতেছেন। ম্যানচেস্টার ইউনাইটেডের হয়ে তিনি ৩৩৫ টি ম্যাচ খেলেছেন যাতে তিনি ৩৬টি গোল করেছেন এবং ২টি লীগ চ্যাম্পিয়নশিপ, ১টি এফ.এ. কাপ ও ২টি এফএ চ্যারিটি শিল্ড জিতেছেন।  ১৯২৮ সালে মেরেডিথ স্বল্পায়ু দল ম্যানচেস্টার সেন্ট্রালের ম্যানেজার হয়েছিলেন।  ১৯৫৮ সালে ৮৩ বছর বয়সে ম্যানচেস্টারের উইদিংটনে তিনি মৃত্যু বরন করেন।   তথ্যসূত্র    বহিঃসংযোগ   The first Manchester United superstar  বিষয়শ্রেণী:১৮৭৪-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:ওয়েলশ ফুটবলার বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:নর্থউইচ ভিক্টোরিয়া ফুটবল ক্লাবের খেলোয়াড় বিষয়শ্রেণী:পোর্ট ভ্যাল ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:ওয়েলসের আন্তর্জাতিক ফুটবলার বিষয়শ্রেণী:ফুটবল উইঙ্গার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:নিষিদ্ধ ক্রীড়াবিদ
অ্যাটার্ড একটি মাল্টিজে পদবী যা সিসিলির প্রতিবেশী দ্বীপ থেকে উদ্ভূত। নামটি সম্ভবত "আথা" থেকে এসেছে, যার মানে "মহান" এবং "হার্ডু" থেকে এসেছে, যার মানে "শক্তিশালী"। আরেকটি সম্ভাবনা হল যে এটি ইতালির অ্যাটি গ্রাম থেকে এসেছে। এই পদবীধারী কিছু পরিচিত ব্যক্তি হলেন:   কেইন অ্যাটার্ড (জন্ম ১৯৯৪), মাল্টিজ ফুটবলার  চার্লিন অ্যাটার্ড (জন্ম ১৯৮৭), মাল্টিজ ট্র্যাক এবং ফিল্ড স্প্রিন্ট অ্যাথলিট  এমিলিও অ্যাটার্ড আলোনসো (মৃত্যু ১৯৯৭), স্প্যানিশ আইনজীবী এবং রাজনীতিবিদ  জিওভান্নি অ্যাটার্ড (প্রায় ১৫৭০–১৬৩৬), মাল্টিজ স্থপতি এবং সামরিক প্রকৌশলী  গ্রাজিয়েলা অ্যাটার্ড প্রিভি, মাল্টিজ রাজনীতিবিদ  জেডেন অ্যাটার্ড (জন্ম ১৯৮৬), অস্ট্রেলীয় রুলস ফুটবলার  কারেন অ্যাটার্ড (জন্ম ১৯৫৮), অস্ট্রেলীয় ফ্যান্টাসি এবং শর্ট ফিকশন লেখক  ল্যারি অ্যাটার্ড (জন্ম ১৯৫১), কানাডীয় হল অফ ফেম চ্যাম্পিয়ন জকি এবং ঘোড়ার প্রশিক্ষক  লরা অ্যাটার্ড (জন্ম ১৯৮৬), অস্ট্রেলীয় রুলস ফুটবলার  মোনিকা অ্যাটার্ড (জন্ম ১৯৫৮), অস্ট্রেলীয় সাংবাদিক  নোরবের্ট ফ্রান্সিস অ্যাটার্ড (জন্ম ১৯৫১), মাল্টিজ বহু-শাখাগত শিল্পী  রনি অ্যাটার্ড (জন্ম ১৯৯৯), আমেরিকান আইস হকি খেলোয়াড়  সিড সি. অ্যাটার্ড (জন্ম ১৯৫০), কানাডীয় ঘোড়দৌড় প্রশিক্ষক  জোসেফ অ্যাটার্ড (জন্ম ১৯৬৫), প্রাক্তন ফুটবল রেফারি  উইলফ্রেড অ্যাটার্ড (মৃত্যু ২০০১), মাল্টিজ দাবা মাস্টার  বিষয়শ্রেণী:উপাধি
মহাদেব সরকার (৫ই আগস্ট, ১৯০৯ — ২৭শে জুলাই, ১৯৭৮) একজন বাঙালি সশস্ত্র বিপ্লববাদী ও সমাজকর্মী।   সশস্ত্র বিপ্লবে  মহাদেব সরকার নদীয়ার মামজোয়ানে জন্মগ্রহণ করেন। পিতা জ্ঞানেন্দ্রনাথ সরকার। কৃষ্ণনগর সি.এম.এস স্কুল থেকে ১৯২৪ সালে প্রথম শ্রেণীতে বৃত্তি সহ ম্যাট্রিক পাশ করেন। ১২ বছর বয়েসে গুপ্ত রাজনৈতিক দলে যোগ দিয়েছিলেন। ১৪ বছর বয়েসে বোমা তৈরি করার সময় বিস্ফোরণ ঘটে ডান হাতটি হারান এই বিপ্লবী। কৃষ্ণনগর সরকারি কলেজে পড়ার সময় বিপ্লবাত্মক কাজের জন্যে জেলে যেতে হয়। জেলবণ্দী অবস্থায় অনার্সসহ বি.এ এবং আইন পাশ করেন। ১৯২৩ এ নদীয়া জেলা সমবায় ও দরিদ্র ভান্ডার তার প্রতিষ্ঠা। ১৯২৪/২৫ সাল নাগাদ দক্ষিণেশ্বর বোমা মামলায় দণ্ডিত হন ও ২ বছর জেল খাটেন। ১৯২৭ সালে আবার দেড় বছর কারাবাস হয় ছাত্রনেতা হিসেবে রাজদ্রোহিতার অভিযোগে। ১৯২৯ খ্রিষ্টাব্দে সর্বভারতীয় বয়েজ স্কাউট আন্দোলনে নদীয়া জেলার প্রধান ছাত্রনেতা হয়েছিলেন। তিনিই প্রথম এই দলে ছাত্রপ্রতিভূ হিসেবে পূর্ন স্বাধীনতার দাবি তুলেছিলেন। ১৯৩০ সালে লবণ সত্যাগ্রহে নেতৃত্ব দান ও চট্টগ্রাম অস্ত্রাগার লুন্ঠনের সাথে যুক্ত এই অভিযোগ আট বছর কারাদণ্ড হয়। ১৯৪২ এর ভারত ছাড়ো আন্দোলনেও যোগ দিয়েছিলেন।   সামাজিক আন্দোলন  জেল থেকে মুক্তি পেয়ে নতুন উদ্যমে কাজ চালিয়ে যান মহাদেব সরকার। জেলায় জেলায় বিপ্লবী কর্মীদের ঐক্য সাধনের চেষ্টা করেন। একাজে কংগ্রেসী জুলুম ও বাধার সৃষ্টি হলে তিনি কংগ্রেস ত্যাগ করেন। সাম্প্রদায়িক সম্প্রীতি রক্ষার্থে ১৯৪৬ সালে দাংগার সময় প্রতিরক্ষা বাহিনী গঠন করেন। ১৯৪৭ খ্রিষ্টাব্দে গ্রামের মানুষদের নিয়ে গ্রাম পঞ্চায়েতের অনুরূপ এক সংগঠন গড়ে তুলেছিলেন সামাজিক ও জনকল্যাণকর কাজের হেতু। এ ব্যাপারে বিপ্লবী মানবেন্দ্রনাথ রায় ছিলেন তার পথপ্রদর্শক।   চিকিৎসক  স্বাধীনতার পরে ১৯৫৯ সালে হোমিওপ্যাথি ডাক্তারি পরীক্ষায় অনার্স ডিগ্রি পান। হোমিও চিকিৎসক হিসেবেও বিশেষ সম্মান পেয়েছেন।   সাহিত্য  মহাদেব সরকার লেখালিখি ও পুস্তক প্রকাশনার কাজে যুক্ত ছিলেন। তার নিজস্ব ছাপাখানায় রাজনৈতিক ও জাতীয়তাবাদী পুস্তক প্রকাশ হত। তার কলকাতার বাড়িতে বুদ্ধিজীবীদের নিয়মিত যাতায়াত ছিল। তার রচিত দুটি কাব্যগ্রন্থ হল 'আকাশ মাটি' ও 'কান্না হল গান'।   মৃত্যু  ১৯৭৮ সালের ২৭শে জুলাই মারা যান অকৃতদার এই বিপ্লবী।   তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:ভারতীয় চিকিৎসক বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
লা'কোরান দ্য মাহোমেদ (, ) পবিত্র কোরআনের পশ্চিমা বিশ্বের তৃতীয় অনুবাদ। এর আগে মার্ক অব তলেদোর লেক্স মুহামেদ সিডোপ্রফেট নামক অনুবাদ ছিলো। লা'কোরান অনুবাদটি ১৬৪৭ সালে আন্দ্রে দ্য রিয়ের কর্তৃক আরবি থেকে ফরাসিতে সম্পাদিত হয়। এর দুই বছর পর ১৬৪৯ সালে আলেকজান্ডার রস এটি ফরাসি ভাষা থেকে ইংরেজিতে অনুবাদ করেন।   অনুবাদের নোট  এই গ্রন্থটি ফরাসি ভাষা থেকে ইংরেজি ভাষায় অনুবাদের শিরোনাম পৃষ্ঠায় লেখা ছিল:  "আলকোরান অফ মাহোমেট, আরবি থেকে ফরাসি ভাষায় অনুবাদিত। মালজাইরের লর্ড এবং আলেকজান্দ্রিয়ায় ফরাসি রাজার বাসিন্দা স্যার রাইয়ার দ্বারা। এবং নতুন ইংরেজিতে লেখা, তুর্কি ভ্যানিটিগুলি দেখার সমস্ত ইচ্ছা পূরণের জন্য। যার আগে তুর্কিদের নবী এবং আলকোরানের লেখক মুহাম্মদের জীবনী রয়েছে। একটি প্রয়োজনীয় সতর্কতা বা উপদেশ সহ, যারা জানতে চান যে আলকোরান কী ব্যবহার করা যেতে পারে, অথবা পাঠে কোনও বিপদ আছে কিনা।"   চিত্রশালা    আরও দেখুন    কোরআনের অনুবাদসমূহের তালিকা   তথ্যসূত্র    বহিঃসংযোগ    পবিত্র কোরআনে যীশুর জন্ম – অংশ ১: আন্দ্রে দ্য রিয়ের (আর্কাইভ)   আলেকজেন্ডার রসের অনুবাদের পূর্ণপাঠ (PDF আকারে)  বিষয়শ্রেণী:কোরআনের ফরাসি অনুবাদ বিষয়শ্রেণী:১৬৪৭-এর বই বিষয়শ্রেণী:ফরাসি ভাষায় অনুবাদ বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:ফরাসি ভাষায় মুহাম্মাদের জীবনীগ্রন্থ বিষয়শ্রেণী:ফ্রান্সে ইসলাম
লাল শাপলা বা রক্ত কমল (বৈজ্ঞানিক নাম: Nymphaea rubra) শাপলা পরিবারের একটি জলজ উদ্ভিদ। এটি বাংলার প্রজাতি। পাতা এবং বোঁটা লালচে সবুজ। ফুল ডাবল, ১০-২০ সেমি চওড়া, অনেকগুলি পাপড়ি এবং পাপড়ির রঙ লাল। রাতে ফোটে। গোলাকার ফলে অনেকগুলো ছোট ছোট বীজ হয়। বীজ খাওয়া যায়। গোঁড়ার চারা থেকে চাষ করা হয়।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৯৭।  তথ্যসূত্র  ফুলের তালিকা  চিত্রমালা thumb  বহিঃসংযোগ  বিষয়শ্রেণী:মিঠাপানির উদ্ভিদ বিষয়শ্রেণী:ফুল বিষয়শ্রেণী:বাংলাদেশের উদ্ভিদ
জুকি লি ( ; জন্ম ২৬ সেপ্টেম্বর ১৯৭৭) একজন হংকংয়ীয় অভিনেত্রী।  লি টেলিভিশন ধারাবাহিক ফ্লেমিং বাটারফ্লাই (২০০৭) এবং মিস্টার অ্যান্ড মিসেস গ্যাম্বলার (২০১২) -এ যথাক্রমে কিয়ান মেইমেই এবং শু কিং চরিত্রে অভিনয়ের জন্য বিখ্যাত।   জীবন  লির জন্ম ও বেড়ে ওঠা হংকংয়ে। তিনি টিভিবি এর অভিনয় ক্লাসে ভর্তি হন (), যেখানে তিনি ড্যামন ল কুন ফাং, লো হিং-ফাই মার্কো এবং লুলু কাইয়ের সাথে পড়াশোনা করেছেন।  ২০১২ সালে, লি ওয়াং জিকি স্টুডিও () এর সাথে চুক্তিবদ্ধ হয়েছেন।   তথ্যসূত্র    বহিঃসংযোগ      বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ীয় টেলিভিশন অভিনেত্রী বিষয়শ্রেণী:হংকংয়ীয় চলচ্চিত্র অভিনেত্রী বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:২১শ শতাব্দীর হংকংয়ীয় অভিনেত্রী
পূর্বস্থলী উত্তর (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, পূর্বস্থলী এবং নাদনঘাট দুটি কেন্দ্র বিদ্যমান ছিল, তার পরিবর্তে পূর্বস্থলী দুটি কেন্দ্র   হয়। ১.পূর্বস্থলী দক্ষিণ বিধানসভা কেন্দ্র ২.পূর্বস্থলী উত্তর বিধানসভা কেন্দ্র। ২৬৯ নং পূর্বস্থলী উত্তর বিধানসভা কেন্দ্রটি পূর্বস্থলী-২ সমষ্টি উন্নয়ন ব্লক এবং জাহান্নগর এবং দোগাছিয়া গ্রাম পঞ্চায়েত গুলি পূর্বস্থলী-১ সমষ্টি উন্নয়ন ব্লক এবং বামুনপাড়া, মামুদপুর এবং পুটশুরী গ্রাম পঞ্চায়েত গুলি মন্তেশ্বর সমষ্টি উন্নয়ন ব্লক গুলির অন্তর্গত।  পূর্বস্থলী উত্তর বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি কাটোয়া লোকসভা কেন্দ্র এর অন্তর্গত।  বিধানসভার বিধায়ক ২০১১ - তপন চ্যাটার্জী (তৃণমূল)  ২০১৬ - প্রদীপ কুমার সাহা ( সিপিআইএম )  ২০২১ - তপন চ্যাটার্জী (তৃণমূল)  নির্বাচনী ফলাফল ২০১৬     তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব বর্ধমান জেলার রাজনীতি বিষয়শ্রেণী:পশ্চিম বর্ধমান জেলার রাজনীতি
প্রভাত প্রকাশন একটি ভারতীয় প্রকাশনা সংস্থা। এটি ১৯৫৮ সালে শ্যামসুন্দর আগারওয়াল প্রতিষ্ঠা করেন। এটি ইংরেজি ও হিন্দি ভাষায় বই প্রকাশ করে। এটিই প্রথম ভারতীয় প্রকাশন যা আন্তন চেখভ, ল্যেভ তল্‌স্তোয় এবং মাক্সিম গোর্কির মতো লেখকদের রচনাসহ রুশ ক্লাসিকের হিন্দি অনুবাদ প্রকাশ করে।   তথ্যসূত্র    বহিঃসংযোগ   প্রভাত প্রকাশন  ওশান বুকস  বিষয়শ্রেণী:নয়াদিল্লি ভিত্তিক কোম্পানি বিষয়শ্রেণী:ভারতের বই প্রকাশনা কোম্পানি
alt=A long white cane|থাম্ব| একটি দীর্ঘ সাদা বেত, সাদাছড়ি নিরাপত্তা দিবসের প্রতীক আন্তর্জাতিক সাদাছড়ি নিরাপত্তা দিবস মার্কিন যুক্তরাষ্ট্রে একটি জাতীয় দিবস।  ১৯৬৪ সাল থেকে প্রতি বছরের ১৫ ই  অক্টোবর দিবসটি পালিত হয়। অন্ধ বা দৃষ্টি প্রতিবন্ধী এবং অন্ধত্ব এবং স্বাধীনতার হাতিয়ারের প্রতীক, সাদা বেতের লোকদের কৃতিত্ব উদ্‌যাপনের জন্য তারিখটি আলাদা করা হয়েছে।   ইতিহাস  ১৯৬৪ সালে ৬ অক্টোবর মার্কিন কংগ্রেসের একটি যৌথ রেজোলিউশন, H.R. ৭৫৩, প্রকশনা হিসাবে আইনে স্বাক্ষরিত হয়।  এই রেজুলেশনটি মার্কিন যুক্তরাষ্ট্রের রাষ্ট্রপতিকে প্রতিবছরের ১৫ ই অক্টোবরকে "সাদাছড়ি নিরাপত্তা দিবস" হিসাবে ঘোষণা করার অনুমতি দেয়।  রাষ্ট্রপতি লিন্ডন বি জনসন যৌথ রেজুলেশন পাস হওয়ার কয়েক ঘণ্টার মধ্যে প্রথম সাদাছড়ি নিরাপত্তা দিবস ঘোষণাপত্রে স্বাক্ষর করেন।  ২০১১ সালে, সাদাছড়ি নিরাপত্তা দিবসকে প্রেসিডেন্ট বারাক ওবামা দ্বারা অন্ধ আমেরিকানদের সমতা দিবস নামকরণ করা হয়েছিল।    পালন করে যারা  দৃষ্টিপ্রতিবন্ধীদের অধিকার নিয়ে কাজ করা বিশ্বের বিভিন্ন সংস্থা বিভিন্ন আয়োজনের মধ্য দিয়ে এ দিবসটি পালন করে।  লায়নস ইন্টারন্যাশনালের হিসাবমতে, বিশ্বে ২৮ কোটি ৫০ লাখ মানুষ পুরোপুরি ও আংশিকভাবে চোখে দেখে না। এসব দৃষ্টিপ্রতিবন্ধী মানুষ চলাচলের জন্য হাতে সাদাছড়ি ব্যবহার করে থাকে, যাতে যারা চোখে দেখে তারা যাতে তাদের চলাচলে সহযোগিতা করে। নিরাপদে সড়কে ও অন্যান্য স্থানে চলাচলের সুযোগ করে দেওয়ার প্রতীক হিসেবে সাদাছড়ির ব্যবহার করা হয়।    পাদটীকা    বহিঃসংযোগ    সাদাছড়ি নিরাপত্তা দিবস: স্বাধীনতার প্রতীক (দ্য ব্লাইন্ড ওয়েব সাইটের জাতীয় ফেডারেশন থেকে নিবন্ধ)   সাদাছড়ি নিরাপত্তা দিবস উদ্‌যাপন ওয়েবসাইট    ৩৬ ইউএসসি ২১৩২   নমুনা ঘোষণা    2005   2007   2009  বিষয়শ্রেণী:অক্টোবর উদ্‌যাপন বিষয়শ্রেণী:প্রবেশযোগ্যতা
আল-ফাতহ মসজিদ (    ) কায়রো শহরের একটি মসজিদ। রামসেস চত্বরে অবস্থিত এটি বৃহত্তম মসজিদগুলির মধ্যে একটি। মসজিদটিতে শহরের সবচেয়ে উঁচু মিনার এবং বিশ্বের তৃতীয় উচ্চতম মিনার রয়েছে। ২০১৩ সালের ১৬ আগস্ট মিশরের সামরিক অভ্যুত্থানের পর এই মসজিদে দ্বিতীয় রামসেস ঘটনা সংঘটিত হয়। সেখানে বেশ কয়েকজন প্রতিবাদকারী নিহত ও আহত হন এবং পরবর্তীতে মসজিদটি বন্ধ করে দেওয়া হয়।   ইতিহাস  এই মসজিদের ইতিহাস মিশরে ইসলামের প্রথম দিকের বিজয়ের সাথে সম্পর্কিত আছে। আজকের রামসেস স্কয়ারটি ৭ম শতাব্দীতে উম ডুনিন নামে পরিচিত একটি গ্রাম ছিল। এখানে ইসলামী বিজেতারা তাদের কেন্দ্র এবং সংলগ্ন মসজিদটিও তৈরি করেছিল। পরবর্তীতে ফাতেমীয় খলিফা আল-হাকিম দ্বি-আমর আল্লাহ মসজিদটি সম্প্রসারণ করেন এবং "আল-মাকস মসজিদ" নামকরণ করেন। আল-মাকরিজির মানচিত্র অনুসারে, এই নামটি কাছের এক দুর্গের নাম অনুসারে রাখা হয়েছিল। দুর্গটি নীলনদের একটি দ্বীপে অবস্থিত ছিল। দুর্গটি "কালআত আল-মাকস" নামে পরিচিত ছিল।ليس مجرد تمثال.. ليس مجرد ميدان.. ليس مجرد رمسيس : بدأ كمتنزه في عصر محمد علي باشا.. وأصبح العاصمة . Ahram. Retrieved January 12, 2018. মসজিদটিকে জামে বাব আল-বাহর নামেও ডাকা হত। এই মসজিদকে "জামি বাব আল-বাহর" নামেও ডাকা হতো। আল-হাকিমের শাসনামলে অবরুদ্ধ এলাকায় মসজিদটি গড়ে তোলা হয়েছিল। মসজিদটি শুধু ধর্মীয় উপাসনার জন্যই নয়, বরং সাধারণ মানুষের মাঝে সম্পদ বণ্টন ও কল্যাণমূলক কাজের কেন্দ্র হিসেবেও ব্যবহৃত হতো। ফাতেমীয় যুগে, উঠোনের মধ্যে অসংখ্য খেজুর গাছ ছিল এবং খলিফারা নীল নদের তীরে নৌবহর থেকে মসজিদের দৃশ্য উপভোগ করতেন।  মসজিদটিকে আওলাদ 'আনান মসজিদ নামেও ডাকা হত। এটি মামলুক সুলতান দ্বিতীয় তুমান বের যুগে তাসাউফের বিশেষজ্ঞ দুই ভাই মুহাম্মদ এবং আব্দুল কাদির বিন আনানের প্রতি শ্রদ্ধাস্বরূপ হিসেবে এ নাম রাখা হয়েছে। ১৪৯৯ সালে বড় ভাই মুহাম্মদকে এই স্থানে সমাহিত করা হয়েছিল। তিনি ১২০ বছর বয়স পর্যন্ত বেঁচে ছিলেন বলে জানা যায় এবং এর ফলে মসজিদটির নামকরণ হয় আওলাদ 'আনান।  তবে, ১৭৯৮ সালে কায়রো বিদ্রোহের সময় ফরাসি দখলদার বাহিনী অন্যান্য বেশ কয়েকটি মসজিদের সাথে এই পুরাতন মসজিদটি ধ্বংস করে দেয়। ধ্বংস হওয়া মসজিদের স্থানে একটি সামরিক স্থাপনা নির্মাণ করা হয়। এটি এক ফরাসি কর্মকর্তার নামে নামকরণ করা হয়।  পরবর্তীতে আরব ঠিকাদাররা একই স্থানে একটি নতুন মসজিদ প্রতিষ্ঠা করে।  লাইলাতুল মেরাজ উদযাপনের সময় ২২শে ফেব্রুয়ারী, ১৯৯০ তারিখে মিশরের প্রাক্তন রাষ্ট্রপতি হোসনি মোবারক এটি উদ্বোধন করেন। নবপ্রতিষ্ঠিত মসজিদটির নামকরণ করা হয়েছিল "আল-ফাতহ"। ইসলামী প্রেক্ষাপটে শব্দটির অর্থ "বিজয়"।  হুসেন বিক্রি এটির নকশা করেছিলেন। আলওয়াদ 'আনান নামটি এখনও ব্যবহৃত হচ্ছে।   আরব বসন্ত  ২০১৩ সালের ১৪ আগস্ট রাবা গণহত্যার দুই দিন পর, মুহাম্মদ মুরসির সমর্থকরা রামসেস স্কয়ার এবং মসজিদের পার্শ্ববর্তী এলাকায় জড়ো হয়েছিল। যখন পুলিশের সাথে বিক্ষোভকারীদের সংঘর্ষ হয়, তখন তাদের মধ্যে কেউ কেউ মসজিদে পালিয়ে যায় এবং স্থানটি অবশেষে আহতদের জন্য একটি হাসপাতালে পরিণত হয়।احداث مسجد الفتح ب رمسيس . Al Jazeera. Retrieved January 27, 2018. পরের দিন সকালে পুলিশ মসজিদে অভিযান চালায় এবং মসজিদটি বন্ধ করার আগে বিক্ষোভকারীদের গ্রেপ্তার করে।محاكمة 494 إخوانيًا فى أحداث مسجد الفتح . Al Wafd. Retrieved January 27, 2018.   তথ্যসূত্র    বহিঃসংযোগ   বিষয়শ্রেণী:কায়রোর মসজিদ বিষয়শ্রেণী:১৯৯০-এ সম্পন্ন মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০শ শতাব্দীর মিশরের মসজিদ
আফজাল তাহির (জন্ম: ৪ জানুয়ারি ১৯৪৯) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন যিনি ৭ অক্টোবর ২০০৫ তারিখে পাকিস্তান নৌবাহিনী প্রধান হিসেবে অভিষিক্ত হন অ্যাডমিরাল শহীদ করিমুল্লাহর এ দায়িত্ব শেষ হওয়ার পর।   নৌবাহিনীর কর্মজীবন  ১৯৬৭ সালে আফজাল পাকিস্তান নৌবাহিনীতে যোগ দিয়েছিলেন এবং কমিশন পেয়েছিলেন ১৯৭০ সালে, তার সার্ভিস নম্বর করা হয়ঃ পিএন - ১১২৬। তিনি অপারেশন্স শাখায় কমিশন পেয়েছিলেন। আফজাল একজন সারফেস ওয়ারশিপ অফিসার এবং নৌ বৈমানিক হিসেবে প্রশিক্ষণ নেন। ১৯৭১ সালে তিনি লেফটেন্যান্ট পদবীতে ভারতের সাথে যুদ্ধে জড়িয়ে পড়েন, তিনি আক্রমণকারী একটি যুদ্ধ জাহাজে ছিলেন। ১৯৮২ সালে তিনি লেফটেন্যান্ট কমান্ডার হন, এর আগে তিনি স্বল্পকাল অ্যাডমিরাল কেরামত রহমান নিয়াজির ফ্ল্যাগ লেফটেন্যান্ট হিসেবে কাজ করেন।  ১৯৮৫ সালে তিনি পাকিস্তান নৌবাহিনীর নৌ বিমান শাখার একজন অপারেশন্স স্টাফ কর্মকর্তা হিসেবে নিয়োগ পান। ১৯৮৮ সালে কমান্ডার পদবীতে উন্নীত হন তিনি এবং নৌ স্টাফ কোর্স এরই মাঝে সম্পন্ন করেন পাকিস্তান নৌবাহিনী ওয়ার কলেজ থেকে। ১৯৯০ সালে ক্যাপ্টেন পদবীতে পদোন্নতি পেয়ে তিনি পিএনএস মেহরান (পাকিস্তান নৌবাহিনীর একটি বিমান ঘাঁটি) - এর অধিনায়ক হন।  ১৯৯৭ সালে তিনি পাকিস্তান নৌবাহিনীর বিমান শাখার পরিচালক হন; এই বছর তিনি কমোডোর পদবীতে উন্নীত হন। রিয়ার অ্যাডমিরাল হন ২০০০ সালে এবং নৌ সদরে বদলী হন উপ নৌ প্রধান (অপারেশন্স) হিসেবে। ২০০৩ সালে তিনি উপ নৌ প্রধান (পার্সোনেল) হন, এই সময়কালে তিনি ভাইস অ্যাডমিরাল হন; ২০০৫ সালের ৭ অক্টোবর পূর্ণ অ্যাডমিরাল হন।   তথ্যসূত্র   বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:১৯৪৯-এ জন্ম বিষয়শ্রেণী:ফয়সালাবাদের ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:লাহোরের ব্যক্তি বিষয়শ্রেণী:হিলাল-ই-ইমতিয়াজ প্রাপক বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:জীবিত ব্যক্তি বিষয়শ্রেণী:পাকিস্তানি গুপ্তচর
লুইস হল (; জন্ম: ১ নভেম্বর, ১৮৫২ - মৃত্যু: ১৯ নভেম্বর, ১৯১৫) ইয়র্কশায়ারের ব্যাটলি এলাকায় জন্মগ্রহণকারী প্রথিতযশা ইংরেজ প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার কাউন্টি ক্রিকেট ক্লাবের পক্ষে খেলেছেন। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করতেন। এছাড়াও, দলের প্রয়োজনে ডানহাতি স্লো (রাউন্ডআর্ম) ও ডানহাতি স্লো (আন্ডারআর্ম) বোলিংয়ে পারদর্শীতা দেখিয়েছেন।   খেলোয়াড়ী জীবন  ১৮৭৩ সালে লুইস হলের ক্রিকেট খেলায় প্রথম অংশগ্রহণ করেন। ১৮৭৮ সালে অস্ট্রেলীয় একাদশের বিপক্ষে স্থানীয় অষ্টাদশ দলের সদস্যরূপে ৭৮ রানের মনোজ্ঞ ইনিংস খেলেন। এরপর থেকে ১৮৯২ সাল পর্যন্ত ইয়র্কশায়ার কাউন্টি ক্রিকেট ক্লাবের প্রধান ব্যাটিং মেরুদণ্ড ছিলেন তিনি।  ১৮৮৫ সালে সাসেক্সের বিপক্ষে উভয় ইনিংসে তারা ১২৮ ও ১০৮ রানের ইনিংস খেলেছিলেন। ১৮৮৪ সালে মিডলসেক্সের বিপক্ষে ৯৬ ও ১৩৫ রানের ইনিংস উপহার দেন তিনি। ১৮৮৭ সালে খেলোয়াড়ী জীবনের সফলতম মৌসুম অতিবাহিত করেন। ৪১ গড়ে ১,৫৪৪ রান তুলতে পেরেছিলেন।   অর্জনসমূহ  জর্জ ইউলিটের সাথে ইয়র্কশায়ারের সফলতম উদ্বোধনী জুটি গড়ার ক্ষেত্রে কৃতিত্ব প্রদর্শন করেছেন লুইস হল। উদ্বোধনী জুটিতে তারা এগারোবার ১০০ বা ততোধিক রান তুলতে সমর্থ হয়েছেন। প্রথম-শ্রেণীর খেলায় উভয়ে ১,২৪০ রান সংগ্রহ করেন।  প্রথম-শ্রেণীর ক্রিকেটে সতেরোবার শুরু থেকে শেষ পর্যন্ত ব্যাটিং করেছেন। এ কৃতিত্বটি কেবলমাত্র ডব্লিউ. জি. গ্রেস ও সেসিল উডের রয়েছে। প্লেয়ার্সের সদস্যরূপে জেন্টলম্যানের বিপক্ষে পাঁচবার খেলেছেন। নিয়মিত অধিনায়ক লর্ড হকের অনুপস্থিতিতে বেশ কয়েকবার ইয়র্কশায়ারকে নেতৃত্ব দিয়েছেন।  ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৮৯০ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন লুইস হল।  হল রক্ষণাত্মক ভঙ্গীমার অধিকারী ব্যাটসম্যান ছিলেন। আকর্ষণীয় ব্যাটসম্যান হিসেবে তার স্বীকৃতি ছিল না। মূলতঃ সম্মুখের পায়ের পাতার উপর ভর করে রক্ষণাত্মক শটে অভ্যস্ত ছিলেন। ১৮৯০ সালে সারের বিপক্ষে আর্থিক সুবিধা গ্রহণের খেলার জন্য মনোনীত হন। তবে তিনি তা অস্বীকার করলে আঘাতপ্রাপ্ত বিলি বেটসকে ঐ বছরের সুবিধা গ্রহণের জন্য মনোনীত করা হয়েছিল। ১৮৯১ সালে শেফিল্ডে সারের বিপক্ষে আর্থিক সুবিধা গ্রহণের খেলায় ৫৭০ পাউন্ড স্টার্লিং লাভ করেন।   অবসর  ১৮৯৪ সালে খেলোয়াড়ী জীবনের সমাপণ ঘটান। এরপর তিনি আপিংহাম স্কুলে কোচ হিসেবে দায়িত্ব পালন করেছিলেন।  হিক লেন ওয়েসলিয়ান চ্যাপেলের স্টুয়ার্ড ও সদস্যরূপে দায়িত্ব পালন করেন। এছাড়াও তিনি ব্যাটলি এলাকায় ধর্মযাজকের দায়িত্বে ছিলেন। পাশাপাশি নয় বছর লিবারেল কাউন্সিলর হিসেবে ছিলেন। ইয়র্কশায়ার ক্রিকেটার্সবেনেভোলেন্ট ফান্ডের সভাপতির দায়িত্ব পালনে সতীর্থদেরকে প্রভূতঃ সহায়তা করেন। নর্দার্ন ইউনিয়নে রূপান্তরিত হবার প্রাক্কালে ব্যাটলি রাগবি ক্লাবের সাচিবিক দায়িত্ব পালন করেন।  নভেম্বর, ১৯১৫ সালে ল্যাঙ্কাশায়ারের মোরক্যাম্ব এলাকায় ৬৩ বছর বয়সে হলে দেহাবসান ঘটে।   তথ্যসূত্র    আরও দেখুন   রবার্ট হেন্ডারসন  জেন্টলম্যান বনাম প্লেয়ার্স  উইজডেন বর্ষসেরা ক্রিকেটার  ল্যাঙ্কাশায়ার কাউন্টি ক্রিকেট ক্লাব   বহিঃসংযোগ       বিষয়শ্রেণী:১৮৫২-এ জন্ম বিষয়শ্রেণী:১৯১৫-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:লর্ড হক একাদশের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:আন্তর্জাতিক খেলাবিহীন ইংরেজ ক্রিকেটার
খাজুরাহো বিমানবন্দর ভারতের মধ্য প্রদেশ রাজ্যের ছত্তপুর জেলা খাজুরাহোতে অবস্থিত। টার্মিনালটি খাজুরাহো টাউন থেকে ৩ কিমি দক্ষিণে, খাজুরাহো রেলওয়ে স্টেশন থেকে ৪ কিমি, এবং  জেলার সদর ছত্রপুর থেকে ৪০ কিমি দূরে অবস্থিত। বিমানবন্দরটি ৫৯০ একর জায়গা জুড়ে অবস্থান করছে।    ইতিহাস  ১৯৭৮ সালে খাজুরাহো বিমানবন্দরটি চালু হয়েছিল, যার ফলে নিকটস্থ ইউনেস্কোর বিশ্ব ঐতিহ্যবাহী খাজুরাহো মন্দির চত্বরে পর্যটকদের চলাচল সহজতর হয়েছিল।   আগস্ট ২০১৩ সালে, কেন্দ্রীয় সরকার ঘোষণা করেছিল যে খাজুরাহো বিমানবন্দরে একটি নতুন টার্মিনাল নির্মাণ করা হবে।  প্রায়  ব্যয়ে নির্মিত ভবনটি ২৩ জানুয়ারী ২০১৬ সালে রাজ্য ও যুক্ত রাষ্ট্রীয় সরকারের কর্মকর্তাদের উপস্থিতিতে উদ্বোধন করা হয়েছিল।   পরিকাঠাম  বিমানবন্দরে ০১/১৯ মাত্রার একটি  দীর্ঘ রানওয়ে রয়েছে।  বিমানবন্দরে দুটি এরোব্রিজ'সহ একটি টার্মিনাল রয়েছে।   বিমান সংস্থা এবং গন্তব্য    তথ্যসূত্র   বহিঃসংযোগ      অক্টোবর 2006 হিসাবে ডেটা বর্তমান।     বিষয়শ্রেণী:মধ্যপ্রদেশের বিমানবন্দর বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা বিষয়শ্রেণী:২০শ শতাব্দীতে ভারতের স্থাপত্য